এদিকে বরাবরের মতো এবারও একক ব্যাংক হিসেবে সবচেয়ে বেশি রেমিটেন্স এসেছে বেসরকারি খাতের ইসলামী ব্যাংক বাংলাদেশ লিমিটেডের মাধ্যমে। এ ব্যাংকটির মাধ্যমে ২৯ কোটি ডলার। রেমিটেন্স আহরণে দ্বিতীয় সর্বোচ্চ অবস্থানে রয়েছে রাষ্ট্রায়ত্ত অগ্রণী ব্যাংক লিমিটেড। এ ব্যাংকটির মাধ্যমে আগস্টে রেমিটেন্স এসেছে ১৫ কোটি মার্কিন ডলার। এছাড়া সোনালী ব্যাংকের মাধ্যমে ১০ কোটি ৫৫ লাখ ডলার, জনতা ব্যাংকের মাধ্যমে ৮ কোটি ডলার, ডাচ্-বাংলা ৮ কোটি ৮৮ লাখ মার্কিন ডলার ও ব্যাংক এশিয়ার মাধ্যমে ৫ কোটি ৫৫ লাখ ডলার রেমিটেন্স দেশে এসেছে।